
Készült: Kunpeszér Községi Önkormányzat Képviselő-testületének 2014. október 16. napján megtartott alakuló üléséről.

Jelen vannak: 
Németh László polgármester

Kálózi Sándor

Varga Attila

Sipos Gyula Lajosné
Milon László

Meghívottak:
Boskóné Dr. Tabányi Annamária aljegyző


Rapcsák Istvánné HVB elnök

Mankovics Nóra Anita

Németh László: Köszönti a képviselő-testületi ülésen megjelenteket. Megállapítja, hogy a képviselő-testület teljes létszámmal megjelent, így az ülést megnyitja 10.00 órakor. 
 Helyi Választási Bizottság Elnökének tájékoztatója, megbízólevelek átadása
Rapcsák Istvánné elnök: Ismerteti a 2014. október 12. napján megtartott önkormányzati képviselő és polgármester választás eredményeit. 

Elmondja, hogy a választópolgárok Németh Lászlót választották polgármesternek.

Elmondja, hogy a képviselő-testület tagjainak a választópolgárok a következő személyeket választották:Varga Attila, Kálózi Sándor, Sipos Gyula Lajosné, Milon László.
Gratulál a képviselő-testület tagjainak.

Rapcsák Istvánné elnök átadja a polgármesternek és a képviselőknek a megbízóleveiket.

 Eskü
Boskóné Dr. Tabányi Annamária aljegyző elmondja, hogy a képviselők a HVB elnök előtt teszik le az esküt, majd ezt követően előolvassa az eskü szövegét Varga Attila, Kálózi Sándor, Sipos Gyula Lajosné, Milon László megválasztott képviselőknek.

 Az esküokmányok a jegyzőkönyv melléklete.

Boskóné: Előolvassa az eskü szövegét Németh László polgármesternek.

Az esküokmány a jegyzőkönyv mellékletei.

Napirend elfogadása

Németh László polgármester javaslatot tesz az ülés napirendjére:
1.) Ügyrendi és Jogi Bizottság tagjainak megválasztása

2.) Alpolgármester megválasztása

3.) Polgármester illetményének és költségtérítésének meghatározása

4.) Alpolgármester tiszteletdíjának és költségtérítésének meghatározása

A Képviselő-testület 5 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

105/2014.( X.16.) számú 
határozata

Tárgy: napirend meghatározása

1.) Ügyrendi és Jogi Bizottság tagjainak megválasztása

2.) Alpolgármester megválasztása

3.) Polgármester illetményének és költségtérítésének meghatározása

4.) Alpolgármester tiszteletdíjának és költségtérítésének meghatározása

1. Napirend: Ügyrendi és Jogi Bizottság tagjainak megválasztása
Németh László polgármester: Elmondja, hogy az Ügyrendi és Jogi Bizottság tagjainak javasolja, Kálózi Sándort mint elnököt, Sipos Gyula Lajosnét mint tagot és Mankovics Nóra Anitát, mint tagot. Kérdezi Sipos Gyula Lajosnét, Mankovics Nóra Anitát és Kálózi Sánort, hogy a jelölést elfogadják-e.

Boskóné Dr. Tabányi Annamária aljegyző: Kéri Sipos Gyula Lajosnét, Kálózi Sándort, és Mankovics Nóra Anitát hogy nyilatkozzanak arról, hogy hozzájárulnak-e személyi ügyük nyílt ülésen való tárgyalásáról.

Sipos Gyula Lajosné, Mankovics Nóra Anita és Kálózi Sándor: A jelölést elfogadják, és nyilatkoznak, hogy hozzájárulnak személyi ügyük nyílt ülésen való tárgyalásához.

Németh László polgármester: Felteszi szavazásra az Ügyrendi és Jogi Bizottság tagjainak megválasztását a következők szerint: Sipos Gyula Lajosné tag, Kálózi Sándor elnök, Mankovics Nóra Anita tag.

Sipos Gyula Lajosné és Kálózi Sándor: Bejelentik érintettségüket a szavazásnál.

Németh László polgármester: Felteszi szavazásra Sipos Gyula Lajosné és Kálózi Sándor kizárását a szavazásból.

A Képviselő-testület  5 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

106/2014.( X.16.)  számú 

határozata

Tárgy: kizárás
A Képviselő-testület úgy határoz, hogy Sipos Gyula Lajosnét és Kálózi Sándort kizárja az Ügyrendi és Jogi Bizottság tagjainak megválasztására irányuló szavazásból.
Németh László polgármester: Felteszi szavazásra a javaslata elfogadását.

A Képviselő-testület 3 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

107/2014.( X.16.) számú 

határozata

Tárgy: Ügyrendi és Jogi Bizottság tagjainak megválasztása
A Képviselő-testület úgy határoz, hogy az Ügyrendi és Jogi Bizottság tagjait megválasztja a következők szerint: Kálózi Sándor elnök, Sipos Gyula Lajosné tag, Mankovics Nóra Anita tag.

Németh László polgármester: Előolvassa az Ügyrendi és Jogi Bizottság tagjainak az eskü szövegét.

Az esküokmány a jegyzőkönyv melléklete.

2. Napirend: Alpolgármester megválasztása

Németh László polgármester: Javasolja, hogy a képviselő-testület Varga Attila képviselőt válassza meg társadalmi megbízatású alpolgármesternek.Kérdezi Varga Attilát, kéri e zárt üls tartását.
Varga Attila képviselő:Nem kéri zárt ülés tartását, bejelenti személyes érintettségét.

Németh László polgármester: Felteszi szavazásra Varga Attila kizárását a szavazásból.

A Képviselő-testület  5 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

108/2014.( X.16.)  számú 

határozata

Tárgy: kizárás
A Képviselő-testület úgy határoz, hogy Varga Attilát kizárja az alpolgármester megválasztására irányuló szavazásból.
Németh László polgármester felkéri az Ügyrendi és Jogi Bizottságot a titkos szavazás lebonyolítására.
 Boskóné ismerteti a titkos szavazás menetét, elmondja, hogy a Bizottság tagjai a szavazás megkezdése előtt aláírásukkal látják el a szavazólapokat, és lezárják a titkos szavazáshoz használt urnát. A titkos szavazásról külön jegyzőkönyv készül, melyet ismertetni kell a képviselő-testülettel. A titkos szavazással hozott döntést is határozatba kell foglalni.
Németh László polgármester a titkos szavazás idejére szünetet rendel el.
A titkos szavazás 10 óra 22 perckor megkezdődik és 10 óra 24 perckor ér véget. A titkos szavazásról készült jegyzőkönyv e jegyzőkönyv melléklete.

Kálózi Sándor ÜJB: elnök: Ismerteti a képviselő-testülettel a titkos szavazás eredményét.
A Képviselő-testület 4 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

109/2014.( X.16.) számú 

határozata

Tárgy: Alpolgármester megválasztása
A Képviselő-testület úgy határoz, hogy Varga Attila képviselőt választja meg társadalmi megbízatású alpolgármesternek.

Németh László polgármester: Előolvassa Varga Attilának az alpolgármesteri eskü szövegét.

Az esküokmány a jegyzőkönyv melléklete.

3. Napirend: Polgármester illetményének és költségtérítésének meghatározása
Boskóné Dr. Tabányi Annamária aljegyző: Elmondja, hogy a 2011. évi CLXXXIX. törvény Magyarország helyi önkormányzatairól kimondja, hogy:

71.§(4) A polgármester illetménye a (2) bekezdésben meghatározott összeg

a) 20%-a az 500 fő lakosságszám alatti település polgármestere esetében;

b) 40%-a az 501–1500 fő lakosságszámú település polgármestere esetében;

c) 60%-a az 1501–10 000 fő lakosságszámú település polgármestere esetében;

d) 70%-a a 10 001–30 000 fő lakosságszámú település polgármestere esetében;

e) 80%-a a 30 000 fő lakosságszám feletti település polgármestere esetében.

A (2) bekezdés kimondja, hogy „(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik a helyettes államtitkár közszolgálati tisztviselőkről szóló törvényben meghatározott alapilletményéből, illetménykiegészítéséből, vezetői illetménypótlékából álló illetményének összegével.”

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.
Németh László polgármester: Bejelenti személyes érintettségét, kéri kizárását a szavazásból. 
A Képviselő-testület 5 igen szavazattal- ellenszavazat nélkül- az alábbi határozatot hozza:

Kunpeszér Község Önkormányzatának 

110/2014.( X.16.)  számú 

határozata

Tárgy: kizárás
A Képviselő-testület úgy határoz, hogy Németh Lászlót kizárja a polgármester illetményének és költségtérítésének megállapítására irányuló szavazásból.
Varga Attila alpolgármester: Felteszi szavazásra a polgármester illetményének törvény szerint összeggel, bruttó 299.151,-Ft-tal történő elfogadását, és a bruttó 44.873,- Ft összegű költségtérítés megállapítását.

A Képviselő-testület 4 igen szavazattal- ellenszavazat nélkül- az alábbi határozatot hozza:
Kunpeszér Község Önkormányzatának 

111/2014.( X.16.)  számú 

határozata
Tárgy: polgármester illetményének, költségtérítésének meghatározása
1. A Képviselő-testület Németh László polgármester illetményét 2014. október 12. napjától bruttó 299.151,-Ft-ban állapítja meg.

2. A Képviselő-testület Németh László polgármester költségtérítését 2014. október 12. napjától bruttó 44.873 Ft,- ban állapítja meg.

Határidő: azonnal
Felelős: Boskóné Dr. Tabányi Annamária aljegyző
7. Napirend: Alpolgármester tiszteletdíjának meghatározása

Bokóné Dr. Tabányi Annamária aljegyző elmondja, hogy az Mötv 80.§ (2) alapján a társadalmi megbízatású alpolgármester tiszteletdíját a képviselő-testület a társadalmi megbízatású polgármester tiszteletdíja 70–90%-a közötti összegben (70-90%=104.703-134.618,-FT) állapítja meg, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.
(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

Németh László polgármester javasolja az alpolgármester tiszteletdíját a társadalmi megbízatású polgármester tiszteletdíja 90%-ának megfelelő összeggel megállapítani, valamint ennek 15%-ában a költségtérítés megállapítását. 
Varga Attila alpolgármester: Bejelenti személyes érintettségét, kéri kizárását a szavazásból.

Németh László polgármester: Felteszi szavazásra Varga Attila kizárását a szavazásból.

A Képviselő-testület 5 igen szavazattal- ellenszavazat nélkül- az alábbi határozatot hozza:
Kunpeszér Község Önkormányzatának 

112/2014.( X.16.)  számú 

határozata

Tárgy: kizárás
A Képviselő-testület úgy határoz, hogy Varga Attilát kizárja az alpolgármester tiszteletdíja és költségtérítése megállapítására irányuló szavazásból.
Németh László polgármester: Felteszi szavazásra az alpolgármester tiszteletdíjának megállapítását.

A Képviselő-testület 4 igen szavazattal- ellenszavazat nélkül- az alábbi határozatot hozza:
Kunpeszér Község Önkormányzatának 

113/2014.( X.16.)  számú 

határozata

Tárgy: alpolgármester tiszteletdíjának és költségtérítésének meghatározása
A Képviselő-testület 2014. október 12. napjától Varga Attila alpolgármester tiszteletdíját bruttó 134.618,-Ft-ban, költségtérítését bruttó 20.193,- Ft-ban állapítja meg.

Tekintettel arra, hogy több kérdés és hozzászólás nem volt, bezárja az ülést 10 óra 50 perckor.

k.m.f.

Németh László



Boskóné Dr. Tabányi Annamária
polgármester






aljegyző

